**Referat fra møde nr. 2 – 3.3.2021. Deltagere i dette zoom møde: BM, RiS, SP, LM, AV, CRR, KJ og IJ.**

1. Godkendelse af referat af sidste møde. OK, med opfølgende punkter:
2. Opfølgning Dorthe Andersen Grønne arealer Ejby Medborgerforening. *IJ/SP:* SP og IJ havde haft kontakt med Dorthe Andersen, formand for Ejby Medborgerforening, og SP havde talt md hende om i 2021 at skabe en blomsterrig bræmme rundt om en hundelufterskov samt om et areal ved medborgerhuset i Ejby. Der arbejdes videre med sagen.
3. Jordarbejder Dalby – opfølgning. *KJ:* Efter 3 ugers venten havde KJ omsider fået kontakt med en medarbejder, der havde haft med sagen at gøre. Oprindeligt fik lodsejer ikke tilladelse til jordarbejdet, men efterfølgende et afslag. KJ tjekker sagsbehandling og afslag, og vender tilbage.

1.3 Tur til Ringsbjerg – afventer Covid situation: Intet nyt. Forslag om skov ved naturlig succession. Stort bifald!

1.5 Præsteskoven – status *BM – 10 min:* Svingende input, men indtil videre status quo.

1.7 Store badedag, 9.maj – *BM – 2 min:* Udskudt

1.8 Implementering af Stenrev i Køge bugt – *BM – 2 min:* Intet nyt, men alle synes, det er et fint projekt.

1.10 Direkte udledning fra Jorddepot – *BM- 2 min:* Nuværende tilladelse omfatter alene overfladevand, siden tages stilling til nedsivende vandudledning.

1.11 Ankesag Strandbeskyttelseslinjen på Sundsvej – Sagen tabt. Den blev syltet (fra aug 2020 til jan 2021!)

1.13 Hjælp til insektvenlige haver – *Status KJ – 10 min:* KJ udpeges som havementor med assistance af SP/IJ, jf. tidligere udmeldinger. Kanelkrans som præmie til aktive lodsejere!

1.20 Intet nyt vedr. kadaver i Valore mose

1. Råstofindvinding (sandsugning) i Køge bugt (Juelslund) *– Orientering BM 2 min.:* Problematisk, fordi der kan ske skadelig påvirkning af kystnær Natura2000 natur pga. store huller nær kysten.
2. Evt. udsigtsfredning ved Kimmerslev sø*:* KJ foreslår møde hos ham med efterfølgende besigtigelse af området. Niels Rolskov inviteres.
3. Dispensation for Åbeskyttelseslinje Vedskølle.: Ansøgningen blev trukket tilbage.
4. Projekt Naturpark Køge Ås. – *Orientering BM- 5 min.:* Udspillet virkede for løst og kan i værste fald blot blive et slag i luften. DN Køge er i forvejen engageret i en række natur- og miljøtiltag langs åsen.
5. Valore mose – klage vedr adgang – *RIS 2 min.:* Bjarne Svendsen er blevet kontaktet, og den pågældende hjørnegodsejerske har ikke hjemmel til at forhindre offentlig adgang til Valore Mose.
6. Naturrådsmøde- 20 januar *BM - orientering -10 min.* Flere gode takter, men stadig meget refererende og ikke besluttende sagsbehandling. BM fortsætter indsatsen for at optimere rådets virke.
7. Samrådsmøde 2.3.2021.: Langt oplæg ved Jan Pedersen fra DN, og det vigtigste budskab var: Læg ikke jord tilbage på de blottede flader efter gravningens ophør. De blottede skrænter og den rene mineraljord er en guldgrube for biodiversitet.
8. Naturkapitalindex. Kursus 22. febr. *BM 5 min.* RiS ønsker at afdelingen præger fremtidens NKI ved registrering – diskussion *10 min RiS:* Stor ros til BM for en hurtig presserespons på NKI Køge. Efter en længere snak enedes vi om, som RiS foreslog, at vi hjælper med registrering dyr og planter, så vi bidrager til den samlede overvågning i Køge kommune. Men det skal ske således, at tallene afspejler reelle frem- og tilbagegange. Særlig vigtigt er det at få registreret kommunens biologiske ædelsten, såsom markfirben, ringplettet gøgeurt, blåtoppet kohvede, skovlilje-arter, duehøg m.fl.
9. Rep. møde 24-25 april i Kolding – *Hvem deltager ud over BM?* KJ og BM deltager.
10. Affaldsindsamlingen foregår d. 18.4.2021 *Status LM/SP – 5 min:* LM tager sig af sagen, men har vist misset deadline i Natur og Miljø. Efter ihærdig indsats lykkedes det LM at få annoncen bragt i Natur og Miljø. Godt gået! LM annoncerer desuden i lokalaviserne og refererer til DN’s hjemmeside. IJ laver en indsamling i St Ladager.
11. Opdatering af folderen om Fremtidens natur i Køge. BM og IJ tilbød at redigere, og modtager med kyshånd alle ændringsinput til den nuværende tekst.
12. Ture i 2021- afventer COVID19 situation
13. Henvendelse fra beboer på Blegdammen vedr. ny bebyggelse- *BM Orientering 2 min:* DN Køge afviser at gå ind i sagen, da vi jo ikke har myndighedsbeføjelse.
14. Høringsforslag vedr. beskyttede diger i Køge kommune – *IJ:* IJ ser på denne sag og peger på dige 59166, som bør genetableres, samt foreslå, at de sydvendte sider af alle diger så vidt muligt friholdes for opvækst.
15. Vallø stifts vandhul på Ringstedvej. Henrik Bringsøe havde ringet og anmodet om hjælp til at sikre mere vand i vandhullet, hvor ægklumperne tørrer ud.
16. Evt.: Tillykke til HP med en god diagnose.

Ad 1.5) Præsteskoven.

Ærgerlig udvikling i sagen. Nicklas Færck ønsker, af ukendte årsager, alligevel ikke at købe skoven som først angivet. Parterne var enedes om prisen, men handlen gik alligevel i vasken. I stedet er Camilla Nihøj og Lars Kaae (naboer til skoven) gået i gang med at finde en løsning således at skoven kan forblive opretstående i stedet for at Vallø skover hele området. Der arbejdes på at finde en passende løsning. Camilla, Niels Rolskov, Marie Stærke og BM var d.8.2 på tur i området og diskuterede mulighederne. Flere modeller blev fremlagt.

1. At Vallø stift lader skoven stå som den er.
2. prioritet er et ”Folkeprojekt” hvor kommunens borgere engageres til at købe et lod

skoven.

Camilla med naboer står for de administrative opgaver. (lovformelige oprettelse af en forening f.eks. Præsteskovens venner. Derefter et anpartsselskab – vedtægter, udstedelse af partsbeviser mv.).

Virksomheder i kommunen skal kontaktes. Kan købe aflad CO2 kvoter/biodiversitets beviser.

DN Køge har tilbudt at deltage i kommunikationsopgaverne med pressemeddelelse – annoncering, nyhedsbrev opsætning af købsbeviser.

Kommunen kan evt. tilbyde lånegaranti til foreningen eller udlæg til købet evt. et delkøb, blot kommunen ikke skal bidrage med administrative opgaver, samt efterfølgende drift ad skoven.

Der kunne laves små undergrupper til drift, etablering af skov legeplads, natur bænke/pladser til børnehaver eller familier på skovtur.

Ideer er velkomne.

Ad 1.7) HOP i havet Fællesmøde i Roklubben d. 7. januar 2021 kl 19. 🡪 Udskydes til 23. marts - måske længere ud i fremtiden afhængig af COVID19.

Ad 1.8) Kurt har kontaktet Allan Scheller - Formand Køge Bugt Stenrev. Allan evt. mf. vil gerne komme og fortælle om ideerne bag projektet. Vi har aftalt møde d. 8. april kl. 19 – i Kulturhuset. Hvis restriktionerne forsætter udskydes mødet. Overvejer at inviterer politikerne til informationsmødet. DN Stevns ønsker ligeledes at deltage.

Ad 1.10) Der er givet en del udledningstilladelse for **overfladevand**. Tilladelse til udledning af vand fra jorddepotet kommer senere med yderligere skrappe vilkår.

Ad 1.11) Anket til Kystdirektoratet d.19.8.2020. Tabt sagen. Kystdirektoratet havde først fået anken d. 21. januar.

Ad 2) NCC har søgt om udvidelse af råstofsindvinding tilladelsen til opgravning af grus. DN Køge har sammen med de øvrige DN-afdelinger ved Køge bugt indgivet høringssvar. Se vedlagte fil.

Ad 4) Bygningen ligger indenfor åbeskyttelseslinjen langs Vedskølle Å, der løber langs ejendommens vestlige skel, se sagens bilag 2. Der må ikke placeres bebyggelse, campingvogne og lignende eller foretages beplantning eller ændringer i terrænet indenfor en afstand af 150 meter fra en række danske vandløb.

Sagen var oppe i byrådet, da KPU endte med stemmelighed. Ansøger trak sin ansøgning tilbage.

Ad 5) Jonas Whitehorn – ønsker at skabe en Naturpark Køge Ås efter Friluftsrådets mærkningsordning. : <https://www.dropbox.com/s/fs7ptmxfu58blng/Pr%C3%A6sentation%20og%20forslag%20K%C3%B8ge%20%C3%85-stien-3.pdf?dl=0> som fonde, lodsejere og borgere kunne se sig selv i og som også understøtter de ting, der bliver gjort af kommune, lodsejere, foreninger osv. Ringsted har fx trukket 12 mio i fonde.

Ad 6) Tanja Rindum Skjolddorf. Naturafdelingen afgørelse. Alle har, jf. NBL kap. 4 § 26, ret til at færdes på den pågældende vej/område og derfor vil jeg nu rette henvendelse til grundejer og oplyse om dette. Håbet er, at hvis denne forklaring kommer ad ’officiel vej’, kan det måske lette for forståelsen fremadrettet. Hvis der opstår yderligere hændelser eller I har spørgsmål til sagen, så er I meget velkomne til at kontakte mig. Sagen har fået følgende sagsnr. 2021-002044. Dette kan med fordel oplyses ved evt. fremtidig henvendelse.

Ad 7) Ref. Vedl. mødet i podio. Stadig ikke optimalt output. Men der arbejdes på sagen.

Ad 12) Ud over at opdatere folderen var det måske en god ide at forsøge at estimere en kostpris for de enkelte punkter – evt. ud fra angivelser i budgettet for NHP 2021.